Projektinitieringsdokument (PID)

Adresseregister

Oprettet marts 2013

Indholdsfortegnelse

[1. Stamdata 3](#_Toc320699461)

[2. Den forretningsmæssige begrundelse for projektet 3](#_Toc320699462)

[3. Projektets mål og succeskriterier 4](#_Toc320699463)

[4. Projektets business case 6](#_Toc320699464)

[5. Projektets gevinstrealisering 6](#_Toc320699465)

[6. Projektets tekniske løsning 6](#_Toc320699466)

[7. Projektets leverancer 7](#_Toc320699467)

[8. Projektets tidsplan 10](#_Toc320699468)

[9. Strategier for projektets gennemførelse 12](#_Toc320699469)

[10. Projektets risici 12](#_Toc320699470)

[11. Kvalitetsplanlægning 14](#_Toc320699471)

[12. Tolerancer og rapporteringskrav 15](#_Toc320699472)

[13. Projektets afgrænsninger og afhængigheder 15](#_Toc320699473)

[14. Organisering 17](#_Toc320699474)

[15. Interessent- og aktørhåndtering 20](#_Toc320699475)

[16. Kommunikation og hovedbudskaber 21](#_Toc320699476)

[17. Projektets anvendelse af de 5 overordnede principper for de statslige it-projekter 22](#_Toc320699477)

[18. Bilag 23](#_Toc320699478)

[19. Revisionshistorik 23](#_Toc320699479)

1. Stamdata

|  |  |
| --- | --- |
|  |  |
| Projektnavn | Adresseregister |
| Projektnummer | GD2.c |
| Journalnummer |  |
| Projektleder | Karen Skjelbo (MBBL) |
| Styregruppeformand (projektejer) | Søren Rude (MBBL) |
| Seniorbruger (Gevinstejer) | GSTCPRERSTSKATKL Kommunerne |
| Seniorleverandør | Forventes valgt april 2014 |
| Opgaveområder | **FORM:**[54.15.10.20 Officielle Standard Adresser og Koordinater, OSAK](http://www.form-online.dk/opgavenoegle/54/#54.15.10.20)[52.20.10.15 Geografisk Informationssystem, GIS](http://www.form-online.dk/opgavenoegle/52/#52.20.10.15)[54.15.10.10 Vejnavne, vejadresseringsnavne og vejkoder](http://www.form-online.dk/opgavenoegle/54/#54.15.10.10)[08.15.05.05 CPR-registrering](http://www.form-online.dk/opgavenoegle/08/#08.15.05.05)[34.10.25 Virksomheds- og erhvervsregistrering](http://www.form-online.dk/opgavenoegle/34/#34.10.25)**STORM:** 5.6.755.639 Integration af data5.6.755.641 It- og softwareudvikling |

2. Den forretningsmæssige begrundelse for projektet

Projektet er en del af delprogram 2 ”Effektivt genbrug af grunddata om adresser, administrative inddelinger og stednavne” (herefter kaldet GD2) under Grunddataprogrammet, der er et resultat af den fællesoffentlige digitaliseringsstrategi. Projektets forretningsmæssige berettigelse skal derfor ses i en tæt sammenhæng med GD2, og de øvrige projekter under GD2.

Danmarks adresser spiller en fundamental rolle som en fælles reference, der benyttes på tværs af forvaltningsområder og sektorer. Derudover benyttes adresser i forbindelse med bilnavigation og ruteberegning, hvor en af de vigtigste opgaver er at sikre beredskabet en entydig identifikation af et uheldssted e.l. ved hjælp af en adresse.

2.1. Den fremtidige situation efter indførelse af løsningen

Bygnings og boligregisteret bliver opdelt således at der udvikles et egentligt adresseregister. Den fremtidige arkitektur ses nedenfor:



Figur 2.1 Systemoverblik over det fremtidige Adresseregister.

Adresseregistret bliver det autoritative register for adresser og vejnavne, og data herfra bruges som grundlag for registreringen i øvrige registre og løsninger, fx i CPR og CVR. CPR’s Vejregister udfases efter en overgangsperiode. Aktualiteten af adressedata øges, og eventuelle fejl og mangler vil blive rettet hurtigt.

2.2. Den nuværende situation

Adresserne vedligeholdes af kommunerne i Bygnings- og Boligregisteret (BBR). Registrering af adresser og bygninger/boliger er i dag samlet i BBR, på trods af at der er tale om to forskellige forretnings- og forvaltningsområder.

Offentlige myndigheder registrerer adresser i egne systemer, hvilket giver et merarbejde. Derudover er der eksempler på at BBR’s adressedata kun ajourføres årligt af kommunerne, blandt andet på grund af manglende effektiv IT-understøttelse. Er der fejl i en adresse, rettes fejlen ofte kun lokalt, mens den fejlagtige oplysning fortsat anvendes andre steder.

Dette giver den offentlige forvaltning ekstra omkostninger og betyder desuden at grundlæggende data om personer, virksomheder og ejendomme vanskeligt kan stilles sammen, fordi registrene anvender hvert sit adressegrundlag.

2.3. Forretningens mål med projektet

Der etableres et grunddataregister for adresser, og data herfra bruges som grundlag for registreringen i øvrige registre og løsninger, som fx CPR og CVR og SKAT’s erhvervssystemer. De to sammenhængende sagsområder i kommunerne – adresseregistrering og registrering af vejnavne - får en sammenhængende IT-understøttelse. Adressernes kvalitet øges, og en hurtigt rettelse af fejl og mangler i adresser understøttes. Dette skal sikre korrekte og fuldstændige adresser og skabe et stabilt og sikkert administrationsgrundlag.

2.4. Situationen hvis ikke projektet gennemføres

Offentlige myndigheders behov for rettidige og korrekte adresser vil betyde, at der fortsat vil blive registreret og vedligeholdt flere forskellige adressegrundlag, med deraf følgende omkostninger, som fremgår af Business Casen for adressedelen af GD2. Data om personer, virksomheder og ejendomme vil kun vanskeligt kunne sammenstilles med adressen som nøgle, fordi der ikke eksisterer et fælles adressegrundlag.

Registrering og ajourføring af adresser og vejnavne vil på trods af sammenfaldende sagsgange stadig være understøttet af to forskellige IT-systermer.

3. Projektets mål og succeskriterier

Målet for GD2 er at etablere et grundlag for effektivt og konsekvent genbrug af grunddata om adresser, stednavne og administrative enheder med henblik på, at disse grunddata:

* Danner et fælles grundlag for en effektiv, sammenhængende digital forvaltning
* Bidrager til konkurrencedygtighed, vækst og innovation hos virksomhederne
* Anvendes som entydig reference for politi-, ulykkes- og kriseberedskab.

Aftalen omfatter en forbedring af datagrundlaget og etablering af en sammenhængende infrastruktur, der sikrer, at data stilles til rådighed for offentlige og private brugere på en effektiv og sikker måde.

Målet for nærværende projekt er en delmængde og en nedbrydning af GD2’s mål, og bidrager dermed til at disse mål bliver opfyldt.

|  |  |  |
| --- | --- | --- |
| Projektets mål | Beskrivelse | Succeskriterium |
| **Forbedret understøttelse af anvendernes behov for adressedata**  | Målet er at anvendere af adresser, ved hjælp af unikke stabile identifikationer, sikrere og bedre kan koble egne data sammen med adresserne.  | Identerne i det nye adresseregister er stabile og sikre og understøttet i begrebsmodellen.  |
| **Mere effektiv og forbedret understøttelse af adresseregistreringen** | Sikre en hurtig og forbedret registrering af adresser i en ny adresseklient når kommunerne skal registrere adresser i forbindelse med projektet ”Supplerende adresser” under GD2. Effektiviseringen vil ske via en forbedret adresseklient, som blandt andet udbygges med en geografisk brugergrænseflade.  | 75 % af den Kommunale BBR referencegruppetilkendegiver, på baggrund af en spørgeskemaundersøgelse at registreringen og ajourføringen af adresserne sker mere effektivt. |
| **Finde en varig løsning til at håndtere registreringen af vejnavne i Grønland**  | Efter aftale med Grønlands Selvstyre skal der udarbejdes et løsningsforslag, der sikrer at folkeregistreringen, som er afhængig af vejnavneregistreringen i Grønland, fortsat sker på et sikkert grundlag når CPR’s vejregister udfases. | Grønlands Selvstyre tilkendegiver at folkeregistreringen kan finde sted uhindret, når CPR’s vejregister udfases. |
| **Forbedring af kvaliteten af adressedata**  | Kvaliteten af BBR’s adressedata skal forbedres således, at data lever op til det nuværende regelsæt, der afspejler anvendernes krav.  | Ultimo 2014 skal alle adressedata i BBR være vasket, således at 99,99% lever op til det nuværende regelsæt. |
| **Effektivisering af kommu­nika­tionen ved adresseregistrering**  | Der udvikles en kortbaseret adressedialogklient, der kan under­støtte og effektivisere kom­mu­nikationen mellem den kommunale adresse­myndighed til ejendomsejere og brugere ifm. fastsættelse og registrering af adresser.  | Den kommunale BBR referencegruppe tilkendegiver ultimo 2015, på baggrund af en spørgeskema­undersøgelse at kommunikation ved adresseregistrering finder sted væsentligt hurtigere.  |
| **Forenkling af processen i forbindelse med registrering af vejnavne og adresser** | Adresseklienten videreudvikles og udbygges med funktionalitet til registre­ring af vejnavne og disses placering i distrikter, således at processen IT-understøttes med en klient, i stedet for i dag i to klienter.  | Et flertal i den Kommunale BBR referencegruppe tilkendegiver medio 2016, på baggrund af en spørgeskema­undersøgelse at registreringen og ajourføringen af adresserne og vejnavne er blevet forenklet og dermed er tidsbesparende.  |

4. Projektets business case

Der henvises til BC for adressedelen af GD2 ”Genbrug af adressedata”.

4.1. Projektets økonomiske nøgletal

De samlede projektomkostninger er estimeret til 24,6 mio. kr. jf. BC for adressedelen af GD2 ”Genbrug af adressedata”. Der henvises i øvrigt hertil for øvrige økonomiske nøgletal.

4.2. Projektets finansiering

Der er den 17. maj 2013 indgået en aftale mellem regeringen og KL om finansiering til det samlede grunddataprogram, herunder finansiering til Ministeriet for By, Bolig og Landdistrikter ifm. GD2 og nærværende projekts gennemførelse, jf nedenstående tabel:



Der henvises til Business Casen ”Genbrug af adressedata” og bilag til denne for yderligere oplysninger omkring økonomi.

5. Projektets gevinstrealisering

5.1. Projektets gevinster

Der henvises til gevinstrealiseringsplanen for adressedelen af GD2.

6. Projektets tekniske løsning

Projektets tekniske løsning omfatter etablering af flere klienter samt et nyt adresseregister. Der etableres tidligt i projektet en adresseklient 1.0 der skal basere sig på det nuværende BBRs snitflader, samt en Dialogklient. Efterfølgende etableres en version 2.0 af adresseklienten, samtidig med det egentlige adresseregister. Derudover omfatter det migrering af data over til en tilpasset datamodel.

Arkitekturmæssigt etableres løsningen som et særskilt register med tilknyttede klienter, komponenter fra det nuværende BBR genanvendes i videst muligt omfang.

Adresseklienten udbygges til at være geografisk baseret, og med en brugergrænseflade der understøtter sagsgangen i kommunerne bedst muligt.

Adresseregistret skal sikre opdateringen af de fællesoffentlige grunddata vedrørende adresser i datafordeleren via services. Selve udviklingen af services ligger i et særskilt projekt og dermed udenfor nærværende projekts tekniske løsning.

7. Projektets leverancer

7.1. Projektets hovedleverancer

Den nedenstående leverance oversigt er en nedbrydning af de produkter, der er identificeret på GD2 niveau. Produkter er udvalgt ud fra store afhængigheder og betydning på tværs i GD2, og for deres vigtighed som helhed. Det har derfor været nødvendigt med en nedbrydning for at identificere relevante leverancer i projektet. Hovedleverancer kan ses af den nedenstående figur, mens de enkelte hovedleverancer er beskrevet i oversigten.



Figur 7.1: Sammenhængen imellem projektets hovedleverancer

|  |  |  |
| --- | --- | --- |
| Leverance | Beskrivelse | Leverancens milepæle  |
| **Udbudsstrategi** | Kombit udarbejder en udbudsstrategi for Adresseklient 1, Dialogklient, Adresseklient 2 og adresseregistret. I udbudsstrategien medtages driftsudbud af nuværende BBR.I forbindelse med udbudsstrategien udarbejder Kombit en markedsanalyse med henblik på at få et bedre leverandør kendskab. | Anskaffelsesfasen:Rapport om udbudsstrategien forelægges BBR styregruppen ultimo august 2013 |
| **Analyse af GD2’s datavask strategi** | Projektet analyserer GD2’s datavask strategi med henblik på udmøntning. | Anskaffelsesfasen:Analysen fremlægges august 2013. |
| **Dialogklient 1.0 Udbuds­materiale** | Projektet foretager en analyse af input vedrørende funktionalitet fra projektet supplerende adresser.Afhængigheder til data fra andre systemer samt behov for data afklares i projektet i samarbejde med kommunerne.Kravspecifikation, herunder Use Cases, funktionelle krav og Ikke funktionelle krav udarbejdes af Kombit i samarbejde med MBBL.Evalueringsmodel udarbejdes.Udbudsbekendtgørelse udstedes af MBBL. | Anskaffelsesfasen:Udbudsmaterialet og krav­specifikation udsendes oktober 2013. |
| **Etablering af løsningsarkitektur for adresseklient 2.0 og adresseregistret** | Processer set indefra.Oversigt over udstillede services.Oversigt: Snitflader og afhængigheder.Øvrige vilkår og arkitekturrammer – dokumentation.Informationsmodel. | Anskaffelsesfasen:Medio oktober 2013 foreligger løsningsarkitekturen.  |
| **Adresseklient 1.0 Udbuds­materiale**  | Projektet foretager, i samarbejde med Kombit, en analyse af BBR 1.6 snitfladers egnethed til at understøtte adresseklient 1.0 og den fremtidige datamodel for adresser.Afhængigheder til data fra andre systemer samt behov for data afklares i projektet i samarbejde med kommunerne.Kravspecifikation, herunder Use Cases, funktionelle krav og ikke funktionelle krav udarbejdes af Kombit i samarbejde med MBBL.Evalueringsmodel udarbejdes.Udbudsbekendtgørelse udstedes af MBBL. | Anskaffelsesfasen:Udbudsmaterialet og krav­specif­ikation udsendes oktober 2013. |
| **Afklaringen af løsning for Grønland** | Projektet udarbejder i samarbejde med CPR en analyse af Grøn­lands nuværende løsning, og beskriver løsningsscenarier. Projektet beskriver den valgte løsning, samt den indgåede aftale imellem GD2 og Grønlands landsstyre. | Anskaffelsesfasen:Indgåelse af aftale med Grønl­ands landsstyre december 2013. |
| **Udbudsmateriale for adresseregistret og adresseklient 2.0** | Projektet analyserer erfaringer fra supplerende adresser.Afhængigheder til data fra andre systemer samt behov for data afklares i projektet i samarbejde med kommunerne.Kravspecifikation, herunder Use Cases, funktionelle krav og Ikke funktionelle krav udarbejdes af Kombit i samarbejde med MBBL.Evalueringsmodel udarbejdes.Udbudsbekendtgørelse udstedes af MBBL. | Anskaffelsesfasen:Udbudsmaterialet foreligger medio januar 2014 |
| **Dialogklient 1.0 udvikling, test og idriftsættelse** | Leverandøren udvikler et løsningsdesign.Leverandøren udvikler og tester dialogklient 1.0. | Gennemførelsesfasen:Valg af leverandør primo januar 2014.Løsningsdesign foreligger februar 2013. Dialogklient idriftsættes primo maj 2014. |
| **Adresseklient 1.0 udvikling, test og idriftsættelse** | Leverandøren udvikler et løsningsdesign.Adresseklient 1.0 udvikles og testes. | Gennemførelsesfasen:Valg af leverandør primo januar 2014.Løsningsdesign foreligger februar 2013. Adresseklient idriftsættes primo maj 2014. |
| **Uddannelse i Adresseklient 1.0 og Dialogklient** | Projektet identificerer uddannelsesbehovet hos kommunerne.Projektet udarbejdet en uddannelsesplan og uddannelsesmateriale. | Gennemførelsesfasen:Uddannelse af adressemyndigheden i kommunerne er afsluttet maj 2014. |
| **Løsningsdesign for Adresseklient 2.0** | Leverandøren udvikler et løsningsdesign. | Gennemførelsesfasen:Valg af leverandør primo april 2014.Løsningsdesign foreligger ultimo juli 2014. |
| **Løsningsdesign for adresseregister**  | Leverandøren udvikler et løsningsdesign som indeholder:* Specifikation af grunddatatabeller
* Oversigt over eksisterende snitflader
* Specifikation af eksisterende services
* Specifikation af replikering til BBR
* Specifikation af sikkerhedsmodel
* Identifikation af krav til eksterne services
 | Gennemførelsesfasen:Valg af leverandør primo april 2014.Løsningsdesign foreligger ultimo juli 2014. |
| **Uddannelse i nye adressebegreber og regler** | Projektet opsamler og identificerer uddannelsesbehov.Projektet udarbejder en uddannelsesplan og et uddannelsesmateriale. | Gennemførelsesfasen:Uddannelsesplan foreligger medio november 2014. |
| **Datavask af adresser** | Projektet får BBRs nuværende drifts­leverandør til at udføre maskinel kontrol af adressedata. I forbindelse med en analyse af datavask strategien besluttes det om den maskinelle kontrol eventuelt kan ske via MBBLs allerede eksisterende BBR kontrol­system.Projektet initierer at den nuværende BBR driftsleverandør foretager maskinel udbedring af fejl og mangler.Kommunerne foretager resterende manuel udbedring af fejl og mangler efter retningslinjer fra projektet. | Gennemførelsesfasen:Datavaskens resultat dokumen­teres ultimo 2014.  |
| **Driftsklar Adresseklient 2.0** | BBR styregruppen godkender driftsklar adresseklient 2.0 på baggrund af test. | Gennemførelsesfasen:Godkendt og driftsklar adresseklient 2.0 december 2014. |
| **Driftsklar adresseregister**  | BBR styregruppen godkender driftsklar adresseregister på baggrund af test. | Gennemførelsesfasen:Driftsklar adresseklient 2.0 december 2014. |
| **Idriftsat Adresseklient 2.0** | Leverandøren idriftsætter adresseklient 2.0. Uddannelsesplan og uddannelsesmateriale udarbejdes af leverandøren i samarbejde med projektet og Kombit. | Gennemførelsesfasen:Adresseklient 2.0 idriftsættes januar 2015. |
| **Idriftsat Adresseregister** | Adresseregister idriftsættesMigrering af adressedata | Gennemførelsesfasen:Adresseregister idriftsættes januar 2015 |
| **Oprydning efter idriftsættelse af BBR 2.0** | Replikering af adressedata til BBR skal fjernes når BBR 2.0 er idriftsat. | Gennemførelsesfasen:Dataudveksling med BBR foregår via Datafordeleren. |

8. Projektets tidsplan

8.1. Tidsplan

Nedenfor er GD2’s faseoversigt indsat. GD2’s projekter er i forskellige faser på det samme tidspunkt, derfor er GD2 ikke opdelt i detaljerede faser. Det samme gør sig gældende for nærværende projekt, hvorfor tidsplanen for projektet ligeledes heller ikke er defineret i faser. For et overblik over projektets faser henvises til oversigten over hovedleverancer kapitel 7.

|  |  |  |  |  |  |  |
| --- | --- | --- | --- | --- | --- | --- |
| **Fase Nr.** |  | **Fasenavn** | **Startdato** | **Slutdato** | **Varighed (mdr)** | **Varighed %** |
| 1 |   | Ide | 01-01-2012 | 30-06-2013 | 17 | 16% |
| 2 |   | Analyse | 30-06-2013 | 30-06-2013 | 0 | 0% |
| 3 |   | Anskaffelse | 30-06-2013 | 30-06-2013 | 0 | 0% |
| 3.1 |   | Specificering | 30-06-2013 | 30-06-2013 | 0 | 0% |
| 3.2 |   | Udbud | 30-06-2013 | 30-06-2013 | 0 | 0% |
| 4 |   | Gennemførsel | 01-07-2013 | 31-12-2015 | 29 | 28% |
| 5 |   | Realisering | 01-01-2016 | 31-12-2020 | 59 | 56% |

Figur 8.1 GD2 faseoversigter





Figur 8.2 Overordnet tidsplan for projektet

Ovenfor ses projektets overordnede tidsplan:

For at understøtte kommunernes arbejde med supplering af adresser, idriftsættes en ny adresseklient i version 1.0 i foråret 2014 sammen med en dialogklient, der skal IT-understøtte dialogen med ejer og andre parter i forbindelse med fastsættelse af nye adresser. Adresse­klienten vil basere sig på de allerede eksisterende adressesnitflader til BBR. Samtidig med udviklingen af adresseklienten udarbejdes der løsningsarkitektur og udbudsmateriale til adresseregistret og en version 2 af adresseklienten, der også understøtter fastsættelse af vejnavne.

Det er således ikke muligt, entydigt at indtegne de præcise faser i projektet da der er overlap.

Adresseregistret forventes færdigt i starten af 2015, og på dette tidspunkt vil de to begreber ”adresser” og ”vejnavne”, der naturligt hører til samme arbejdsfelt, også være understøttet af de samme IT-systemer.

Da projektets gevinstrealisering finder sted på delprogramniveau, afsluttes projektet inden gevinstrealiseringen er endeligt fuldført.

Der henvises til den detaljerede implementeringsplan for projektet for en nedbrudt tidsplan.

9. Strategier for projektets gennemførelse

9.1. Udbudsstrategi

Der skal en nærmere analyse til at bestemme udbudsstrategien, da det skal overvejes:

* Hvor mange udbud? Skal der være et samlet udbud af adresseklient 1 og dialogklienten, eller to separate udbud. Skal der være et fælles udbud af adresseregistret og adresseklient 2.
* Sammenhængen over til den nuværende drift/vedligeholdelseskontrakt
* Sammentænkning af BBR driftsudbud, der skal finde sted december 2013, med mulighed for en forlængelse på 1 år.

Strategien for udbud vil blive fastsat af BBR styregruppen på baggrund af et beslutningsoplæg, som Kombit fremlægger for BBR-styregruppen august 2013.

9.2. Udviklingsstrategi (herunder forventet udviklingsmetode)

Den endelige udviklingsstrategi vil først blive endeligt fastlagt i et samarbejde med den/de valgte leverandør. Men den overordnede udvikling vil blive baseret på vandfaldsmetoden, med deadlines for de væsentligste leverancer samt milepæle til at styre udviklingen, således at fremdriften kan følges af styregruppen samt GD2. Det vil dog være muligt at benytte iterative metoder, indenfor levering af de enkelte leverancer. Udviklingen af klienterne vil skulle finde sted i et tæt samarbejde imellem leverandøren og brugerne således at brugernes behov afspejles og honoreres.

9.3. Implementeringsstrategi og overdragelse til forretningen

Adresseklient 1 og dialogklienten vil blive idriftsat samtidig, og kommunerne vil inden idriftsættelsen være blevet uddannet så de kan varetage de nye klienter. Det nye adresseregister vil betyde en ændring i de eksisterende adressebegreber, hvilket vil kræve en særlig uddannelsesindsats. Denne indsats er forankret i nærværende projekt, og fremgår af leverancer og implementeringsplan.

9.4. Strategi for overdragelse af system

Kombit er bemyndiget til at drive det nye adresseregister samt tilknyttede klienter, og disse vil indgå i Kombits driftsorganisation, på linje med øvrige systemer som Kombit har ansvaret for. De nærmere omstændigheder omkring implementering er reguleret i kontrakten imellem Kombit og MBBL. Derudover vil det nye register, samt klienter, indgå i systemporteføljen under BBR styregruppen, og indgå i driftsfølgegruppen på linje med driften af det allerede eksisterende BBR.

10. Projektets risici

10.1. Projektets risikostyring

Listen over risici vil blive opdateret og ajourført månedligt af projektlederen, og der kan dermed løbende indskrives yderligere risici på listen. Risici fremsendes til orientering til hvert styregruppemøde. De højeste risici vil blive fremlagt for styregruppen, og det vil blive vurderet om der er behov for behandling i form af reducerende tiltag eller beredskabsplan.

10.2. Projektets vigtigste risici

Nedenfor er risici med den højeste risikoværdi fra risikoanalysen indsat. For en oversigt over øvrige risici henvises til risikoanalysen.

|  |  |  |  |  |
| --- | --- | --- | --- | --- |
| Risiko id | Indhold | Risikoværdi (S\*K)=X | Reducerende tiltag | Evt. pris fra BC |
| 16 | **Datafordelerens implementering, SIMPEL forsinkelse**: Delprogram 7, datafordeleren (GD7) kan ikke rettidigt implementere de nødvendige services (SDSYS, AWS 5.0, BBR, Matrikel) hvorved nærværende delprograms realisering forsinkes i en KORTERE periode. | 12 | Delprogrammet vil indgå i en tæt dialog med GD7 således at implementeringsplanerne for GD2 og GD7 kan afstemmes og koordineres. Ved en simpel forsinkelse forstås at forsinkelsen kan imødegås med enkle afværgeforanstaltninger i en kortere periode, fx fortsat drift af eksisterende systemer (fx OIS, AWS og kortforsyningen). Delprogrammet vil ved en simpel forsinkelse grundlæggende skulle sikre, at der sker en koordineret parallelforskydning af implementeringsplanerne for alle programmets projekter. | Ingen pris. |
| 17 | **Datafordelerens implementering, KOMPLEKS forsinkelse:** Delprogram 7, datafordeleren (GD7) kan ikke rettidigt implementere de nødvendige services (SDSYS, AWS 5.0, BBR, Matrikel) hvorved nærværende delprograms realisering forsinkes i en længere periode og services skal etableres udenfor datafordeleren.  | 12 | Delprogrammet vil indgå i en tæt dialog med GD7 således at implementeringsplanerne for GD2 og GD7 kan afstemmes og koordineres. Ved en kompleks forsinkelse forstås at forsinkelsen udover fortsat drift af eksisterende systemer (fx OIS, AWS og kortforsyningen) kræver afværgeforanstaltninger, hvor der udvikles funktionalitet mm. udenfor datafordelermiljøet. Delprogrammet vil ved en kompleks forsinkelse skulle sikre at der udvikles erstatningsfunktionalitet i tilknytning til eksisterende systemer. Dette indebærer at alle program- og projektdokumenter bliver revideret ud fra de alternative forudsætninger, således at de faglige, tidsmæssige og økonomiske forhold er fuldt belyst og koordineret. | Ingen pris. |
| 1 | **Manuel datavask** foretages ikke rettidigt i kommunerne | 9 | Planlægning og forberedelse sikrer at kommunerne er klar til at vaske data når det er nødvendigt. Der udarbejdes ultimo 2013 en detaljeret beskrivelse af datavask | Ingen pris. |
| 2 | **Eksterne projektdeltagere** (fx Kombit) har ikke ressourcer til at løfte opgaven fx med udarbejdelse af udbudsmateriale.  | 8 | Forventninger til Kombits projektdeltagelse gøres klart og aftales via BBR-styregruppen, således at Kombit rettidigt kan indhente konsulentbistand hvis det skønnes nødvendigt.  | Ingen pris. |
| 3 | **Domæneviden** i MBBL er til rådighed når det er nødvendigt | 6 | Det udmeldes og medtages i implementeringsplanen hvornår der er behov for relevant viden i MBBL således at det kan indgå i den overordnede planlægning | Ingen pris. |

11. Kvalitetsplanlægning

Formålet med kvalitetsplanen er at sikre, at projektets leverancer indeholder den rigtige funktionalitet og leveres i den fornødne kvalitet, således at projektets succeskriterier nås.

Nedenfor er de overordnede kvalitetsplanlægningsaktiviteter beskrevet, og der henvises til kvalitetsplanen for en mere detaljeret beskrivelse.

|  |  |  |  |
| --- | --- | --- | --- |
| Produkt | Kvalitetskrav (kriterier) | Kvalitetsaktivitet (metode) | Ansvarlig |
| Løsningen for Grønland | Grønland skal til stadighed kunne opretholde folkeregistreringen.  | Review af projektforum og programsekretariat | Projektleder |
| Manuel datavask | Kvalitetskravene til datavask defineres i GD2’s datavask strategi der forventes færdiggjort maj 2013 | Dokumentation for gennemført datavask reviewes af Projektforum | Projektleder |
| Kravspecifikation for Adresseklient 1.0 | Skal indeholde krav fra GD2 samt understøtte kommunernes sagsgang | Review i Projektforum og i MBBL | Kombit |
| Kravspecifikation for Dialogklient 1.0 | Skal indeholde krav fra GD2samt understøtte kommunernes sagsgang | Review i Projektforum og i MBBL | Kombit |
| Løsningsarkitektur Adresseregister | Skal følge GD2målarkitektur, og være sammenhængende med Matriklens løsningsarkitektur.  | Review i Projektforum og programsekretariat | Projektleder |
| Kravspecifikation til Adresseregistret | Indeholde krav fra GD2, herunder den nye informationsmodel for adresser | Review i Programsekretariat og i MBBL | Kombit |
| Adresseklient 1.0 | Skal indeholde kravene fra udbudsmaterialet | Review Kombit, Projekleder og Projektforum | Kombit |
| Dialogklient 1.0 | Skal indeholde kravene fra udbudsmaterialet | Review Kombit, Projekleder og Projektforum | Kombit |
| Adresseklient 2.0 | Skal indeholde kravene fra udbudsmaterialet | Review Kombit, Projekleder og Projektforum | Kombit |
| Adresseregister  | Skal indeholde kravene fra udbudsmaterialet | Review Kombit, Projekleder og Projektforum | Kombit |

Det vil primært være Projektlederen, der styrer at kvalitetsaktiviteterne bliver gennemført. Styregruppen vil via statusrapportering på kvalitetsplanen sikre, at de fornødne kvalitetsaktiviteter bliver rettidigt og korrekt gennemført.

12. Tolerancer og rapporteringskrav

12.1. Tolerancer i projektet

I dette projekt er følgende tolerancer tildelt.

|  |  |
| --- | --- |
| Tolerance  | Råderum for projektleder |
| Projektudgifter | Ingen tolerance – der henvises til Business Case for adressedelen af GD2 |
| Interne ressourcer | Ingen tolerance – der henvises til Business Case for adressedelen af GD2 |
| Tid | Ingen tolerance – udover hvad der fremgår af implementeringsplanen for GD2 |
| Kvalitet | Leverede løsninger skal være i overensstemmelse med GD2’s målarkitektur, samt projektets godkendte kravspecifikation og løsningsdesign. Datavask skal ske i henhold til GD2 datavask strategi. |
| Afvigelser godkendes af: | Afvigelser godkendes af GD2’s styregruppe |

12.2. Rapporteringskrav

Projektet har følgende rapporteringskrav

|  |  |  |  |
| --- | --- | --- | --- |
| Rapport | Modtager | Formål | Frekvens |
| Statusrapport | Statens IT-projektråd | Løbende opfølgning på risikovurdering  | ½ - årligt |
| Statusrapport | Programsekretariatet | Løbende rapportering om fremdrift | Kvartalsvis |
| Statusrapport | Projektforum | Løbende rapportering om fremdrift for produkter og leverancer | Månedligt |
| Statusrapport | BBR styregruppe | Løbende rapportering om status på leverancer, tidsplan og ressourcer | Hver anden måned |

13. Projektets afgrænsninger og afhængigheder

13.1. Afgrænsning

Nedenfor er indskrevet projektets vigtigste afgrænsninger.

|  |  |  |
| --- | --- | --- |
| Afgrænsning | Beskrivelse af afgrænsning | Begrundelse for afgrænsning |
| Adskillelse af bygnings/boligdata og adressedata | BBR vil blive adskilt i to register. Et egentligt adresseregister og et register der indeholder data om bygninger og boliger. Udvidelse af BBR fsva. bygninger og boliger er ikke en del af dette projekt, men er forankret under GD1, ”Udvidelse af BBR”. De to projekter er begge organisatorisk forankret under BBR-styregruppen, og har den samme projektleder | Kravene og processerne omkring registrering af adressedata og registrering af data om bygninger og boliger er grundlæggende forskellige hvilket nødvendiggør en adskillelse i to selvstændige registrer.  |
| Distribuering af adressedata | Udvikling af adresse webservices til distribuering af data er forankret i et særskilt projekt. Afhængighederne imellem nærværende projekt og projektet vedr. webservices koordineres på GD2 via Projektforum samt programsekretariatet | Udviklingen af nye adresse webservices er omfattende, og har en anden interessentkreds. Til gengæld kan opgaven bygge på eksisterende løsninger. Opgaven er derfor forankret særskilt under GD2. Governance-strukturen under GD2 sikrer projekternes koordinering og sammenhæng.  |
| Revidering af love og regler | Bekendtgørelse/lov og tilhørende vejledninger skal revideres, så det understøtter ændringerne forårsaget af ny begrebsmodel mm.  | Projektet skal levere input fsva. de regler/love der skal ændres, mens selve udførelsen af revideringen organisatorisk er forankret under GD2. GD2 udpeger medio 2013 en projektkoordinator for lovgivningsinitiativerne i MBBL.  |
| Tilpasning af øvrige adressesystemer | Projektet omfatter ikke tilpasning af offentlige/private IT-løsninger, der benytter adresser og som vil blive berørt af ændringer i begrebsmodellen. | Projektet har fokus på at forbedre adresseregistret. Ejere af systemer, der skal tilpasses vil blive løbende orienteret om projektet gennem GD2. Der henvises i den forbindelse til GD2’s kommunikationsplan.  |

13.2. Projektets afhængigheder

Projektet er en del af GD2 under Grunddataprogrammet. I de første måneder af 2013 er der arbejdet med afklaring af afhængigheder imellem projekterne under GD2, med det overordnede sigte at få en fælles implementeringsplan. Der er dermed blevet foretaget en grundig analyse af afhængighederne imellem projekterne i GD2, og disse er blevet medtaget i implementeringsplanen.

Nedenfor er nævnt de mest betydende afhængigheder.

|  |  |  |  |
| --- | --- | --- | --- |
| Afhængighed  | Kort beskrivelse af afhængighed | Projektejer/ systemejer  | Håndtering af afhængighed  |
| BBR version 1.6  | Adresseklient ver. 1.0 er afhængig af, at BBR version 1.6’s services kan underbygge den ønskede funktionalitet. | MBBL/KL/Kombit | I juli 2013 foretager Kombit i samarbejde med MBBL og Kombit en analyse, der klarlægger de eksisterendes snitfladers egnethed. |
| Datafordeleren | Adresseregistret er afhængigt af adgang til data fra BBR, Matriklen, Geodata og DAGI (SDSys) som skal tilgås via datafordeleren | Delaftale 7 under Grunddata-programmet | Datafordeler projektets fremdrift og tidsplan følges. MBBL sidder i GD 7 Styregruppe, og er derfor velorienterede om evt. ændringer i tidsplan mm. |
| Service fra CPR | Projektet er afhængigt af at CPR rettidigt stiller en service til rådighed, således at der ikke i adresseregistret nedlægges adresser, hvortil der er knyttet en person i folkeregistret.  | CPR | CPR er deltager i GD2. CPR har en egen, forret­nings­mæssig interesse i at servicen udvikles.  |
| Identificering af tværgående forretningsregler  | For at sikre det rigtige sam­spil imellem Adresse­registret, BBR, CPR og CVR, skal kritiske forretningsregler systemer imellem identifi­ceres og beskrives. Projektet er afhængigt af at dette arbejde foretages rettidigt, så de kan indgå i udbuds­materialet for adresse­regist­ret. | Delprogramsekretariatet | De nævnte registerejere er deltagere i GD2. GD2 har beskrevet op­gaven og medtaget den i den samlede implementeringsplan, jf. planen vil retnings­linjerne foreligge juni 2013.  |
| Manuel datavask af adresser | En del af det eksisterende adressedata lever ikke op til kravene for kvaliteten. Migre­ringen af data til ny data­model, er i enkelte tilfælde afhængig af at kommunerne har foretaget en manuel vask af adresserne | Kommunerne | Projektet vil ultimo 2013 udarbejde en plan for vask af data. Planen vil indeholde en prioritering således at kritisk kvalitets­opret­ning af adresse­data fin­der sted rettidigt.  |
| Kommunal deltagelse i udform­ning af adresseklienter | Projektet er afhængigt af løbende kommunale input og test i forbindelse med udvikling af klienterne, så det sikres at klienterne under­støtter brugernes behov.  | MBBL | Gennem KL deltagelse i delaftalen er der sikret kommunale deltagelse i forbindelse med ud­formning af adresse­klienter. Derudover er der i KTC regi nedsat en BBR-gruppe med domæneviden om adres­ser. |

14. Organisering

Projektet er en del af GD2 ”Adresseprogrammet”, hvis organisering ses i figur 14. For yderligere beskrivelse af GD2’s organisering, henvises til programstyringsdokumentet ”Effektivt genbrug af grunddata om adresser, administrative inddelinger og stednavne”



Figur 14 Organisering af GD 2, og projektets placering heri

Internt er projektet forankret under den allerede eksisterende BBR styregruppe. Denne organisering er valgt for at sikre bedst mulig synergi og koordinering til den løbende udvikling af det eksisterende BBR. Tilsvarende organisering er valgt for det andet BBR relevante projekt under Grunddataprogrammet: GD1.b ”Udvidelse af BBR”.

 14.1. Projektorganisation

Kombit, der er ejet af KL, har siden 2006 været bemyndiget til at varetage den løbende drift, vedligehold og videreudvikling af BBR (BEK: 421 af 25/04/2013). MBBL anviser, hvilke etablerings-, drifts- og udviklingsopgaver, Kombit skal udføre, og Kombit har det fulde ansvar for udførelsen af de anviste opgaver. MBBL er dataansvarlig myndighed og kan for eksempel bestemme, hvordan og hvornår selskabet skal levere data og aflægge regnskab, samt selskabets funktion, administration af udbud, kontraktstyring m.v. Det er fastsat, at Kombit skal konkurrenceudsætte alle de opgaver, der er henlagt til operatøren i det omfang, de er egnet til at blive testet på markedet.

For en nærmere beskrivelse af organiseringen af BBR generelt og bemyndigelsesmodellen, henvises til notatet ”Organiseringen omkring BBR og Bemyndigelsesmodellen”.

Kombit og MBBL har indgået en toparts aftale, hvor der er der indgået aftale om Kombits ydelser og ansvar, samt styringsmodellen imellem Kombit og MBBL.

Kombit har blandt andet været ansvarlig for udviklingen af version 1.0 af BBR, som blev idriftsat 2009. Udviklingen af version 1.0 af BBR fandt sted i et tæt samarbejde mellem KL, Staten og Kombit, og med samme organisatoriske forankring som dette projekt. Udviklingen af Nyt BBR var et omfattende projekt, der på grund af underestimering af størrelse tidligt i projektet blev forsinket og kostede mere end først estimeret. Men resultatet var et register bygget med en moderne IT-arkitektur, og med en brugerklient der imødekommer kommunernes behov for opdatering. Erfaringer med udvikling af Nyt BBR, gør at man er godt rustet til de problemer, der kan opstå i forbindelse med udvikling af nærværende mindre projekt.

Kombit har viden om og god erfaring med at udbyde, videreudvikle, og drive kommunale sagsbehandlingssystemer som fx BBR. Siden idriftsættelsen af BBR version 1 er der kommet 5 mindre versioner af BBR, der alle er blevet til i et samarbejde imellem KL/Kombit og MBBL, og som alle er kommet rettidigt og har overholdt krav om kvalitet og pris.



Figur 14.1, Projektets organisering

Projektet er nedbrudt i relevante leverancer, hvoraf en del udmøntes i et samarbejde med Kombit. Når der er fundet en eller flere leverandører, er det Kombit ansvar, at danne det nødvendige organisatoriske set up omkring udviklingen af systemet, som derfor ikke er beskrevet her. Kombit har erfaring med lignende set up i forbindelse med udvikling af det nuværende BBR, hvilket har fungeret tilfredsstillende.

Projektet kan rådgive sig med den kommunale BBR referencegruppe, der består af kommunale repræsentanter, blandt andet med viden om BBR-området. Referencegruppen er forankret under KTC (Kommunal Teknisk Chefforening).

Driftsfølgegruppen består af repræsentanter fra Kombit, KL, MBBL og driftsleverandøren (pt. KMD). Driftsfølgegruppen vil være med til at overvåge, at sikker og stabil drift af BBR opretholdes gennem hele projektet.

Projektet vil i fornødent omfang benytte konsulentbistand til løsning af konkrete opgaver, hvor det findes nødvendigt.

14.2. Styregruppe

|  |  |  |
| --- | --- | --- |
| Rolle | Navn | Titel |
| Styregruppeformand/ projektejer  | Søren Rude | Kontorchef i MBBL |
| Seniorbrugere (Gevinstejere) | Anni Kær Pedersen | Chefkonsulent KL |
| Seniorleverandør | Peter Egelund  | Projektdirektør Kombit |
| Projektleder (for BBR i Kombit) | Henrik Povlsen | Chefkonsulent Kombit |
| Projektleder | Karen Skjelbo | Fuldmægtig MBBL |

14.3. Projektleder

|  |  |
| --- | --- |
| Navn | Relevant erfaring og evt. certificering |
| Karen Skjelbo | Siden 2009 ansvarlig i MBBL for videreudvikling af BBR samt samarbejdet med Kombit.  |

14.4. Øvrige roller og bemanding

|  |  |  |
| --- | --- | --- |
| Gruppe | Rolle | Navn |
| Kommunal BBR referencegruppe | Rådgivning vedr. adresser | Den kommunale referencegruppe besættes medio 2013 |
| Driftsfølgegruppe | Sikre stabil og sikker drift i udviklingsperioden | BBR driftfølgegruppen |

14.5. Systemansvarlig

|  |  |
| --- | --- |
| Systemejer | Enhed |
| Søren Rude | Kontorchef (MBBL/ejendomsdata) |

15. Interessent- og aktørhåndtering

Interessenter og aktører bliver også håndteret i GD2. Det er derfor kun interessenter og aktører der er særlige for projektet der er medtaget i interessentanalysen og som håndteres i projektet.

|  |  |  |  |
| --- | --- | --- | --- |
| **Interessent** | Område i projektet der har interesse (fx fase el. leverance mv.) | Interessentens holdning til projektet og mulige reaktion | Interessentens betydning for projektet (inkl. overvejelser om håndtering) |
| **Kombit - Udvikling** | Leverandør af projektmedarbejdere.Kravspecifikation af adresseklient og dialogklient med den kommunalfaglige brugergruppe som ekspertgruppe.Udbud.Teknisk løsning. | Kontraktligt forpligtet til at varetage kommunernes interesse og til at levere løsninger til kommunen, som overholder den fællesoffentlige digitaliseringsstrategi. | Involveret interessent i projektet. Stor betydning for projektet, da Kombit skal stå for kravspecifikation af adresseklient og dialogklient, udbud og styring af den tekniske løsning.Håndteres via statusmøder. |
| **KL – Kommune­orientering** | KL har en rolle i projektet, i forbindelse med kommunikation til kommunerne.Nedsætter den Kommunale BBR referencegruppe.Projektets holdning, samarbejde og kommunikation med kommunerne, herunder at kommunernes behov tilgodeses | Positiv holdning til projektet i og med projektet skulle ende med mulighed for bedre grunddata.Skal sørge for kommunerne får en så god løsning som mulig. | Involveret interessent.Håndteres via statusmøder, orientering og projektdokumenter. |
| **Den kommunale adressemyndig­hed** | Vedligeholder BBR. Kommende anvender af adresseklienten og dialogklienten i forbindelse med varetagelse af myndigheds- og driftsopgaver.  | Primær anvender af adresseklienten og dialogklient. Kommunerne er lovmæssigt forpligtet til at vedligeholde adresserne, dermed er det deres interesse at brugerfladen er så optimal som mulig.Hvis ikke kommunerne inddrages i projektet, kan der skabes en holdning, at det nye adresseregister, adresseklienten og dialogklienten trækkes ned over hovedet på dem. | Direkte interessent. Den enkelte kommune har ringe indflydelse på projektet, men samlet set har kommunerne en vigtig position i projektet, da kvaliteten af adressernes data afhænger af kommunernes ajourføring. Orienteres direkte fra projektet via BBR-nyt, Adresse-INFO.dk, BBR.dk. KL står for den øvrige information.  |
| **Kommunal BBR referencegruppe**Ekspertgruppe, som har indgående kendskab til adressearbejdet i kommunerne.Nedsættes under KL. | Specifikation og test af adresseklient og dialogklient. | Referencegruppen er meget interesserede i at arbejds- og sagsgange bliver godt understøttet og bifalder derfor at projektet udvikler en bedre adresseklient | Vigtig i form af ekspertgruppe.Håndteres via statusmøder og orientering |

16. Kommunikation og hovedbudskaber

Der er udarbejdet en kommunikationsplan som dækker alle projekter under GD2. En lang række kommunikationsaktiviteter for nærværende projekt varetages af GD2, og i det følgende er det kun de kommunikationsaktiviteter der er direkte relevante for projektet der er medtaget. Kommunikationsaktiviteterne for projektet koordineres og afstemmes løbende med GD2’s kommunikationsaktiviteter.

De interessenter, der er relevante i forhold til kommunikation fra projektet er de medarbejdere og chefer der bliver direkte berørt af de nye systemer på adresseområdet, og som skal sikre en effektiv implementering af ændringerne:

* Den kommunale adressemyndighed
* Den kommunale BBR referencegruppe

16.1. Hovedbudskaber

Projektets hovedbudskaber til de to vigtigste interessenter er:

1. Baggrund: Adresseregistret er en del af en større plan. ”Gode grunddata til alle – en kilde til vækst og effektivisering” er et fokusområde i den fællesoffentlige digitaliseringsstrategi. Da adresser er vigtige grunddata, er udviklingen af et stabilt adresseregister en vigtig del af digitaliseringsstrategien.
2. I er afgørende for at få adresseregistret godt implementeret, - og I bliver hørt og inddraget
3. Her er de forandringer adresseregistret får for jeres daglige arbejde
4. Sådan bliver kommunernes opgave som adressemyndighed i fremtiden (principielt den samme, men større krav, ansvar og forventninger)
5. Her er hvad I skal lave – og hvornår (tidsplaner)
6. Hvad er Jeres input til adresseklienten?
7. Hvad er Jeres input til dialogklienten?

16.2. Kommunikationsaktiviteter

* Nyhedsopdatering på Adresseinfo.dk – Målgruppen er Den kommunale adressemyndighed og den Kommunale BBR referencegruppe. Hovedbudskaberne er 1-5. Hovedbudskaberne formidles i takt med deres relevans og projektets progression. Ansvarlig for kommunikationen er projektet i tæt samarbejde med GD2.
* Dialog- og orienteringsmøder med kommunerne – Målgruppen er Den kommunale adressemyndighed og den kommunale BBR referencegruppe. Hovedbudskabet er 1-7. Hovedbudskaberne er 1-5. Hovedbudskaberne formidles i takt med deres relevans og projektets progression. Projektet udnytter at GD2 har dialog- og orienteringsmøder, som projektet kobler sig på. Ansvarlig for kommunikationen er projektet i tæt samarbejde med GD2.
* Kortdage og andre konferencer – Målgruppen er Den kommunale adressemyndighed, kommunerne generelt, kommunale chefer og andre interesserede. Hovedbudskaber vælges ud i forhold til projektets progression. Ansvarlig for kommunikationen er projektet.
* Dialog på arbejdsgruppemøder – Målgruppen er den kommunale BBR referencegruppe. Hovedbudskaberne er 6-7. Der udarbejdes oplæg og materiale, der gør det muligt for den kommunale BBR referencegruppe, at komme med input til hhv. adresseklienten og dialogklienten.

17. Projektets anvendelse af de 5 overordnede principper for de statslige it-projekter

|  |  |
| --- | --- |
| Princip | Udmøntning i dette projekt |
| 1. Staten skal være ambitiøs i forhold til digitalisering af den offentlige sektor, men skal kun gå forrest i anvendelsen af umodne tekniske løsninger, såfremt der er særlige perspektiver ved at foretage en sådan satsning.
 | Projektet anvender moden teknologi på eksisterende såvel som nye funktioner. Projektet honorerer statens digitaliserings ambitioner ved at levere et autoritativt adresseregister der indeholder adresser der integreres ind i nøglesystemer som CPR, CVR og SKAT.  |
| 1. Allerede indkøbte eller udviklede løsninger skal genbruges i videst mulige omfang.
 | Leverandøren er ikke valgt på nuværende tidspunkt i projektet, men det er hensigten at anvende moden og kendt teknologi der integrerer med den eksisterende systemarkitektur og derved sikrer genbrug af eksisterende teknologi platform. |
| 1. Kun projekter med klart beskrevne projektudgifter, gevinster og effekter bør gennemføres.
 | Projektets udgifter, gevinster og effekter er en delmængde af Business Case og gevinstrealiseringsplan for GD2.  |
| 1. Projekter skal afgrænses ved at minimere omfang og kompleksitet med fokus på de forretningsmæssige mål.
 | De forretningsmæssige mål for projektet står ikke alene, da effekterne løftes af GD2 som et hele. Projektets forretningsmæssige mål er samtidig klare og afgrænsede da de afspejler en delmængde af de forretningsmæssige mål for GD2.  |
| 1. Projekterne skal gennemføres med fælles metoder og kvalificerede ressourcer, således at der i alle projekter er et passende modenhedsniveau
 | Projektet ønskes bygget på kendte teknologier og metoder, og ressourcerne vil kvalificere et passende modenhedsniveau i projektet.  |

18. Bilag

* Risikoanalyse
* Kvalitetsplan

# 19. Revisionshistorik

|  |  |  |  |  |
| --- | --- | --- | --- | --- |
| Revisionsdato | Version | Resumé af ændringer | Ændringer markeret? | Forfatter |
| marts 2013 | 0.1 | Oprettet | Nej | Karen Skjelbo |
| 9. maj 2013 | 0.2 | Review kommentarer indarbejdet. Kapitel 10, 11 og 12 beskrevet | Ja | Karen Skjelbo |
| 10. maj 2013 | 0.3 | Faser tilføjet ved leverancer.Kapitel 2, 8 og 15 beskrevet | Nej | Karen Skjelbo |
| 13. maj 2013 | 0.4 | Kommentarer fra Morten Lind indarbejdet. | Nej | Karen Skjelbo |
| 16. maj 2013 | 0.5 | Kapitel 16 ajourført | Nej | Karen Skjelbo |
| 17. maj 2013 | 0.6 | Kapitel 6 og 17 ajourført.  | Nej | Karen Skjelbo |